title: Neuvoston päätös (YUTP) 2017/2214, annettu 30 päivänä marraskuuta 2017, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta

text:
               1.12.2017

               FI

               Euroopan unionin virallinen lehti

               L 316/20

         NEUVOSTON PÄÄTÖS (YUTP) 2017/2214,
   annettu 30 päivänä marraskuuta 2017,
   rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2014 päätöksen 2014/512/YUTP (1).

               (2)

               Neuvosto katsoo, että päätöksessä 2014/512/YUTP säädettyjen rajoittavien toimenpiteiden ei pitäisi vaikuttaa Euroopan avaruusteollisuuteen.

               (3)

               Neuvosto hyväksyi 1 päivänä lokakuuta 2015 päätöksen (YUTP) 2015/1764 (2). Kyseisellä päätöksellä otettiin käyttöön poikkeuksia eräisiin toimiin, jotka liittyvät Euroopan unionin yhteisessä puolustustarvikeluettelossa (3) tarkoitettuihin tiettyihin pyroteknisiin aineisiin, jotka ovat tarpeen sellaisten laukaisulaitteiden käyttöä varten, joista vastaavat jäsenvaltioiden laukaisupalvelujen tarjoajat tai jäsenvaltioon sijoittautuneet laukaisupalvelujen tarjoajat, tai jotka ovat tarpeen unionin, sen jäsenvaltioiden tai Euroopan avaruusjärjestön avaruusohjelmien laukaisuja varten taikka jotka ovat tarpeen jäsenvaltioon sijoittautuneiden satelliittivalmistajien suorittamaa satelliittien polttoainetäydennystä varten.

               (4)

               Neuvosto katsoo, että tietyt toimet, jotka liittyvät Euroopan unionin yhteisessä puolustustarvikeluettelossa tarkoitettuun hydratsiiniin, joka on tarpeen ExoMars Carrier Module -avaruusalusta ja ExoMars Descent Module -avaruusalusta varten ExoMars 2020 -ohjelman puitteissa, olisi sallittava.

               (5)

               Päätös 2014/512/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2014/512/YUTP 2 artikla seuraavasti:

               1)

               Lisätään kohta seuraavasti:
               ”5 a.   Edellä 1 ja 3 kohdassa olevia kieltoja ei sovelleta hydratsiinin (CAS 302-01-2) myyntiin, toimitukseen, siirtämiseen tai vientiin ja tuontiin, hankintaan tai kuljettamiseen 70 prosentin tai sitä korkeampina pitoisuuksina ExoMars Descent Module -avaruusaluksen testaamista ja lentoa varten ja ExoMars Carrier Module -avaruusaluksen lentoa varten ExoMars 2020 -ohjelman puitteissa seuraavin edellytyksin:

                           a)

                           ExoMars Descent Module -avaruusaluksen testaamiseen ja lentoon ExoMars 2020 -ohjelman puitteissa tarkoitetun hydratsiinin määrä, joka lasketaan kyseisen ohjelman kunkin vaiheen tarpeiden mukaisesti, ei saa ylittää 5 000 kg:n kokonaismäärää koko ohjelman aikana.

                           b)

                           ExoMars Carrier Module -avaruusaluksen lentoon ExoMars 2020 -ohjelman puitteissa tarkoitetun hydratsiinin määrä ei saa ylittää 300 kg:n kokonaismäärää.”

               2)

               Korvataan 6 kohta seuraavasti:
               ”6.   Edellä 2 kohdassa säädettyjä kieltoja ei sovelleta sellaisen teknisen avun, välityspalvelujen tai muiden palvelujen tarjoamiseen eikä sellaisen rahoituksen tai rahoitusavun tarjoamiseen, jotka liittyvät 5 ja 5 a kohdassa tarkoitettuihin toimiin.”

               3)

               Korvataan 7 kohta seuraavasti:
               ”7.   Edellä 5, 5 a ja 6 kohdassa tarkoitetut toimet edellyttävät jäsenvaltioiden toimivaltaisten viranomaisten antamaa etukäteistä lupaa. Jäsenvaltioiden on ilmoitettava neuvostolle asianmukaisesti kaikista tapauksista, joissa ne myöntävät luvan. Tietoihin on sisällytettävä kaikki tiedot siirretyistä määristä ja loppukäytöstä.”

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2017.

            Neuvoston puolesta

            Puheenjohtaja

         K. SIMSON

      (1)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13).

      (2)  Neuvoston päätös (YUTP) 2015/1764, annettu 1 päivänä lokakuuta 2015, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta (EUVL L 257, 2.10.2015, s. 42).

      (3)  Euroopan unionin yhteinen puolustustarvikeluettelo, neuvoston 9 päivänä helmikuuta 2015 hyväksymä (EUVL C 129, 21.4.2015, s. 1).


title: Euroopan parlamentin päätös (EU) 2017/2218, annettu 25 päivänä lokakuuta 2017, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka II – Eurooppa-neuvosto ja neuvosto

text:
               2.12.2017

               FI

               Euroopan unionin virallinen lehti

               L 318/25

         EUROOPAN PARLAMENTIN PÄÄTÖS (EU) 2017/2218,
   annettu 25 päivänä lokakuuta 2017,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka II – Eurooppa-neuvosto ja neuvosto
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0271/2016) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2015 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon 27. huhtikuuta 2017 tekemänsä päätöksen (5), jolla lykättiin päätöstä varainhoitovuotta 2015 koskevan vastuuvapauden myöntämisestä, sekä sen liitteenä olevan päätöslauselman,

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 55, 99, 164, 165 ja 166 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan toisen mietinnön (A8-0291/2017),

               1.

               epää neuvoston pääsihteeriltä vastuuvapauden Eurooppa-neuvoston ja neuvoston talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle ja tilintarkastustuomioistuimelle sekä Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 375, 13.10.2016, s. 1.

      (4)  EUVL C 380, 14.10.2016, s. 147.

      (5)  Hyväksytyt tekstit, P8_TA(2017)0147.

      (6)  EUVL L 298, 26.10.2012, s. 1.


title: Neuvoston päätös (EU) 2017/2237, annettu 30 päivänä marraskuuta 2017, alueiden komitean kahden jäsenen, joita Ruotsin kuningaskunta on ehdottanut, nimeämisestä

text:
               6.12.2017

               FI

               Euroopan unionin virallinen lehti

               L 320/10

         NEUVOSTON PÄÄTÖS (EU) 2017/2237,
   annettu 30 päivänä marraskuuta 2017,
   alueiden komitean kahden jäsenen, joita Ruotsin kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Ruotsin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Joakim LARSSON tuli 20 päivänä heinäkuuta 2015 neuvoston päätöksellä (EU) 2015/1203 (4) jäseneksi Monalisa NORMANNin tilalle.

               (2)

               Kaksi alueiden komitean jäsenen paikkaa on vapautunut Heléne FRITZONin ja Joakim LARSSONin toimikausien päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt alueiden komitean jäseniksi jäljellä olevaksi toimikaudeksi eli 25 päivään tammikuuta 2020:

               —

               Katrin STJERNFELDT JAMMEH, Malmö kommun,

               —

               Agneta GRANSTRÖM, Norrbottens läns landsting.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2017.

            Neuvoston puolesta

            Puheenjohtaja

         K. SIMSON

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/1203, annettu 20 päivänä heinäkuuta 2015, alueiden komitean kolmen ruotsalaisen jäsenen ja kuuden ruotsalaisen varajäsenen nimeämisestä (EUVL L 195, 23.7.2015, s. 44).


title: Neuvoston päätös (EU) 2017/2240, annettu 10 päivänä marraskuuta 2017, Euroopan unionin ja Sveitsin valaliiton välisen niiden kasvihuonekaasujen päästökauppajärjestelmien välisestä yhteydestä tehdyn sopimuksen allekirjoittamisesta unionin puolesta ja sen väliaikaisesta soveltamisesta

text:
               7.12.2017

               FI

               Euroopan unionin virallinen lehti

               L 322/1

         NEUVOSTON PÄÄTÖS (EU) 2017/2240,
   annettu 10 päivänä marraskuuta 2017,
   Euroopan unionin ja Sveitsin valaliiton välisen niiden kasvihuonekaasujen päästökauppajärjestelmien välisestä yhteydestä tehdyn sopimuksen allekirjoittamisesta unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 20 päivänä joulukuuta 2010 komissiolle luvan aloittaa neuvottelut Sveitsin valaliiton kanssa Euroopan unionin ja Sveitsin valaliiton kasvihuonekaasujen päästökauppajärjestelmien välisestä yhteydestä. Neuvottelut saatiin menestyksekkäästi päätökseen parafoimalla Euroopan unionin ja Sveitsin valaliiton välinen sopimus niiden kasvihuonekaasujen päästökauppajärjestelmien välisestä yhteydestä, jäljempänä ’sopimus’.

               (2)

               Sopimuksella varmistetaan, että Euroopan parlamentin ja neuvoston direktiivin 2003/87/EY (1) 25 artiklassa säädetyt edellytykset yhteydelle täyttyvät.

               (3)

               Sopimuksen nojalla perustetussa sekakomiteassa unionin puolesta esitettävät kannat olisi määritettävä voimassa olevien menettelyjen ja käytäntöjen mukaisesti ja noudattaen kaikilta osin neuvoston päätöksenteko-oikeuksia. Erityisesti silloin, kun sekakomitean edellytetään tekevän päätöksiä, joilla on oikeusvaikutuksia, neuvoston tehtävänä on määrittää unionin kanta perussopimuksen 218 artiklan 9 kohdan mukaisesti.

               (4)

               Sopimus olisi allekirjoitettava.

               (5)

               Jotta osapuolten välinen koordinointi voidaan varmistaa ja ottaa huomioon asiaan liittyvä lainsäädännön kehitys, mukaan lukien Sveitsin päästökauppajärjestelmän ilmailuun ulottamista koskevien asiaankuuluvien Sveitsin sääntöjen hyväksyminen ja voimaantulo sekä tarve muuttaa sopimuksen liitteessä I oleva B osa vastaavasti, sopimuksen 11–13 artiklaa olisi sovellettava väliaikaisesti, kunnes sopimuksen voimaantuloa varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Sveitsin valaliiton välinen sopimus niiden kasvihuonekaasujen päästökauppajärjestelmien välisestä yhteydestä unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Sopimuksen 11–13 artiklaa sovelletaan sopimuksen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (2).
   4 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 10 päivänä marraskuuta 2017.

            Neuvoston puolesta

            Puheenjohtaja

         U. PALO

      (1)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, 25.10.2003, s. 32).

      (2)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: Neuvoston päätös (EU) 2017/2242, annettu 30 päivänä marraskuuta 2017, luvan antamisesta aloittaa neuvottelut vuoden 1992 kansainvälisen sokerisopimuksen muuttamiseksi

text:
               7.12.2017

               FI

               Euroopan unionin virallinen lehti

               L 322/29

         NEUVOSTON PÄÄTÖS (EU) 2017/2242,
   annettu 30 päivänä marraskuuta 2017,
   luvan antamisesta aloittaa neuvottelut vuoden 1992 kansainvälisen sokerisopimuksen muuttamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 3 ja 4 kohdan kanssa,
   ottaa huomioon Euroopan komission suosituksen,
   sekä katsoo seuraavaa:

               (1)

               Unioni on osapuolena vuoden 1992 kansainvälisessä sokerisopimuksessa (1), jäljempänä ’sopimus’, ja jäsenenä kansainvälisessä sokerijärjestössä, jäljempänä ’järjestö’.

               (2)

               Unioni on vuodesta 1995 lähtien hyväksynyt sopimuksen voimassaolon jatkamisen kaksivuotiskausilla. Neuvosto antoi 25 päivänä syyskuuta 2017 komissiolle luvan esittää kanta sen puolesta, että sopimuksen voimassaoloa jatketaan enintään kahden vuoden pituisella kaudella, joka päättyy 31 päivänä joulukuuta 2019.

               (3)

               Sopimuksen 8 artiklan nojalla kansainvälinen sokerineuvosto hoitaa tai huolehtii kaikkien niiden tehtävien hoitamisesta, jotka ovat tarpeen sopimuksen määräysten soveltamiseksi. Sopimuksen 13 artiklan nojalla kansainvälinen sokerineuvosto tekee päätöksensä periaatteessa yksimielisesti. Jollei yksimielisyyttä saavuteta, päätökset tehdään yksinkertaisella ääntenenemmistöllä, jollei sopimuksessa vaadita määräenemmistöä.

               (4)

               Sopimuksen 25 artiklan mukaan järjestön jäsenillä on yhteensä 2 000 ääntä. Jokaisella järjestön jäsenellä on tietty äänimäärä, joka tarkistetaan vuosittain sopimuksessa määrättyjen perusteiden mukaisesti.

               (5)

               On unionin etujen mukaista osallistua kansainväliseen sokerialaa koskevaan sopimukseen, kun otetaan huomioon kyseisen alan merkitys useille jäsenvaltioille ja Euroopan sokerialan taloudelle.

               (6)

               Sopimuksen institutionaalinen kehys ja erityisesti järjestön jäsenten keskinäinen äänten jakautuminen, joka myös määrittää jäsenten järjestölle suorittaman maksuosuuden, ei kuitenkaan enää vastaa todellista tilannetta maailman sokerimarkkinoilla.

               (7)

               Järjestölle suoritettavia maksuosuuksia koskevien sopimuksen sääntöjen mukaan unionin maksuosuus on vuodesta 1992 lähtien pysynyt samana, vaikka maailman sokerimarkkinat, ja erityisesti unionin suhteellinen asema niillä, ovat sittemmin muuttuneet huomattavasti. Tämän tuloksena unioni on viime vuosina vastannut suhteettoman suuresta osuudesta järjestön talousarviokustannuksia ja kantanut suhteettoman suuren osuuden järjestön talousarviovastuusta.

               (8)

               Järjestölle suoritettavia maksuosuuksia koskevia sopimuksen sääntöjä voidaan muuttaa sopimuksen 44 artiklassa määrätyn menettelyn mukaisesti. Kyseisen artiklan mukaan kansainvälinen sokerineuvosto voi määräenemmistöllä antaa järjestön jäsenille suosituksen sopimuksen muuttamiseksi. Unionin, joka on kansainvälisen sokerineuvoston jäsen sopimuksen 7 artiklan mukaisesti, olisi voitava käynnistää neuvottelut ja osallistua niihin sopimuksen institutionaalisen kehyksen muuttamiseksi.

               (9)

               Siksi on aiheellista antaa komissiolle lupa aloittaa neuvottelut kansainvälisessä sokerineuvostossa sopimuksen muuttamiseksi, antaa neuvotteluohjeet ja nimetä erityiskomitea, jota komissio kuulee neuvottelujen aikana,

         ON HYVÄKSYNYT TÄMÄN PÄÄTÖKSEN:
   1 artikla
   Komissiolle annetaan lupa aloittaa neuvottelut unionin puolesta vuoden 1992 kansainvälisen sokerisopimuksen muuttamiseksi.
   2 artikla
   Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.
   3 artikla
   Neuvottelut käydään perushyödyketyöryhmää kuullen.
   4 artikla
   Tätä päätöstä sovelletaan 31 päivään joulukuuta 2019.
   5 artikla
   Tämä päätös on osoitettu komissiolle.

      Tehty Brysselissä 30 päivänä marraskuuta 2017.

            Neuvoston puolesta

            Puheenjohtaja

         K. SIMSON

      (1)  Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).


title: Neuvoston päätös (YUTP) 2017/2263, annettu 7 päivänä joulukuuta 2017, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta

text:
               8.12.2017

               FI

               Euroopan unionin virallinen lehti

               L 324/51

         NEUVOSTON PÄÄTÖS (YUTP) 2017/2263,
   annettu 7 päivänä joulukuuta 2017,
   Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä elokuuta 2010 päätöksen 2010/452/YUTP (1), jolla jatkettiin neuvoston yhteisellä toiminnalla 2008/736/YUTP (2) perustettua Euroopan unionin tarkkailuoperaatiota Georgiassa (EUMM Georgia).

               (2)

               Neuvosto hyväksyi 12 päivänä joulukuuta 2016 päätöksen (YUTP) 2016/2238 (3), jolla toimeksiantoa jatketaan 14 päivään joulukuuta 2018 saakka ja jossa vahvistetaan rahoitusohje 14 päivään joulukuuta 2017 saakka.

               (3)

               Päätös 2010/452/YUTP olisi muutettava rahoitusohjeen vahvistamiseksi 15 päivänä joulukuuta 2017 alkavaa ja 14 päivänä joulukuuta 2018 päättyvää kautta varten.

               (4)

               EUMM Georgia toteutetaan tilanteessa, joka saattaa huonontua ja joka voi haitata perussopimuksen 21 artiklassa määritettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2010/452/YUTP 14 artiklan 1 kohtaan alakohta seuraavasti:

      ”EUMM Georgiaan liittyviin menoihin tarkoitettu rahoitusohje on 19 970 000,00 euroa 15 päivän joulukuuta 2017 ja 14 päivän joulukuuta 2018 välisenä aikana.”

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä joulukuuta 2017.

      Tehty Brysselissä 7 päivänä joulukuuta 2017.

            Neuvoston puolesta

            Puheenjohtaja

         A. ANVELT

      (1)  Neuvoston päätös 2010/452/YUTP, annettu 12 päivänä elokuuta 2010, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 213, 13.8.2010, s. 43).

      (2)  Neuvoston yhteinen toiminta 2008/736/YUTP, hyväksytty 15 päivänä syyskuuta 2008, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 248, 17.9.2008, s. 26).

      (3)  Neuvoston päätös (YUTP) 2016/2238, annettu 12 päivänä joulukuuta 2016, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta (EUVL L 337, 13.12.2016, s. 15).


title: Neuvoston täytäntöönpanopäätös (YUTP) 2017/2265, annettu 7 päivänä joulukuuta 2017, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta

text:
               8.12.2017

               FI

               Euroopan unionin virallinen lehti

               L 324/53

         NEUVOSTON TÄYTÄNTÖÖNPANOPÄÄTÖS (YUTP) 2017/2265,
   annettu 7 päivänä joulukuuta 2017,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1) ja erityisesti sen 12 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2015 päätöksen (YUTP) 2015/1333.

               (2)

               Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea muutti 27 päivänä marraskuuta 2017 listausta sellaisen aluksen osalta, johon kohdistetaan rajoittavia toimenpiteitä.

               (3)

               Päätöksen (YUTP) 2015/1333 liite V olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2015/1333 liite V tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä joulukuuta 2017.

            Neuvoston puolesta

            Puheenjohtaja

         A. ANVELT

      (1)  EUVL L 206, 1.8.2015, s. 34.

      LIITE
      Korvataan päätöksen (YUTP) 2015/1333 liitteessä V olevan B osan (Yhteisöt) 1 kohta seuraavasti:

         ”1.   Nimi: CAPRICORN

            Alias: ei saatavilla Aiempi alias: ei saatavilla Osoite: ei saatavilla Luetteloon merkitsemisen päivämäärä:21. heinäkuuta 2017

            Lisätiedot

         Kansainvälisen merenkulkujärjestön (IMO) tunnistenumero: 8900878. Merkitty luetteloon päätöslauselman 2146 (2014) 10 kohdan a ja b alakohdan nojalla, sellaisena kuin se oli laajennettuna ja muutettuna päätöslauselman 2362 (2017) 2 kohdan nojalla (kielto lastata, kuljettaa tai purkaa lasti aluksesta; kielto tulla satamiin). Päätöslauselman 2146 11 kohdan nojalla pakotekomitea uusi merkitsemisen 20. lokakuuta 2017 ja se on voimassa 18. tammikuuta 2018 saakka, ellei pakotekomitea sitä lopeta aikaisemmin päätöslauselman 2146 12 kohdan nojalla. Lippuvaltio: tuntematon. Alus oli 21. syyskuuta 2017 kansainvälisillä vesillä Yhdistyneiden arabiemiirikuntien edustalla.”


title: Neuvoston päätös (EU, Euratom) 2017/2262, annettu 4 päivänä joulukuuta 2017, Euroopan unionin toiminnasta tehdyn sopimuksen 255 artiklassa tarkoitetun komitean jäsenten nimeämisestä

text:
               8.12.2017

               FI

               Euroopan unionin virallinen lehti

               L 324/50

         NEUVOSTON PÄÄTÖS (EU, Euratom) 2017/2262,
   annettu 4 päivänä joulukuuta 2017,
   Euroopan unionin toiminnasta tehdyn sopimuksen 255 artiklassa tarkoitetun komitean jäsenten nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 255 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   ottaa huomioon unionin tuomioistuimen presidentin 10 päivänä lokakuuta 2017 tekemän aloitteen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 255 artiklan ensimmäisen kohdan nojalla perustetaan komitea, joka antaa lausunnon ehdolla olevien henkilöiden soveltuvuudesta unionin tuomioistuimen ja unionin yleisen tuomioistuimen tuomarin ja julkisasiamiehen tehtäviin, ennen kuin jäsenvaltioiden hallitukset suorittavat nimitykset, jäljempänä ’komitea’.

               (2)

               Komiteassa on seitsemän henkilöä, jotka valitaan unionin tuomioistuimen ja unionin yleisen tuomioistuimen entisten jäsenten, ylimpien kansallisten tuomioistuinten jäsenten ja tunnetusti pätevien oikeusoppineiden keskuudesta, joista yhtä ehdottaa Euroopan parlamentti.

               (3)

               On aiheellista ottaa huomioon se, että komitean kokoonpano olisi tasapainoinen sekä maantieteellisesti että edustettuina olevien jäsenvaltioiden oikeusjärjestysten osalta.

               (4)

               Näin ollen on tarpeen nimetä mainitun komitean jäsenet sekä sen puheenjohtaja,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt Euroopan unionin toiminnasta tehdyn sopimuksen 255 artiklassa tarkoitetun komitean jäseniksi 1 päivästä maaliskuuta 2018 lähtien neljän vuoden ajanjaksoksi:

               Christiaan TIMMERMANS, puheenjohtaja

               Simon BUSUTTIL

               Frank CLARKE

               Carlos LESMES SERRANO

               Maria Eugénia MARTINS DE NAZARÉ RIBEIRO

               Andreas VOSSKUHLE

               Mirosław WYRZYKOWSKI

         2 artikla
   Tämä päätös tulee voimaan 1 päivänä maaliskuuta 2018.

      Tehty Brysselissä 4 päivänä joulukuuta 2017.

            Neuvoston puolesta

            Puheenjohtaja

         U. PALO


title: Neuvoston päätös (EU) 2017/2269, annettu 7 päivänä joulukuuta 2017, Euroopan unionin perusoikeusviraston monivuotisen toimintakehyksen vahvistamisesta vuosiksi 2018–2022

text:
               9.12.2017

               FI

               Euroopan unionin virallinen lehti

               L 326/1

         NEUVOSTON PÄÄTÖS (EU) 2017/2269,
   annettu 7 päivänä joulukuuta 2017,
   Euroopan unionin perusoikeusviraston monivuotisen toimintakehyksen vahvistamisesta vuosiksi 2018–2022
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin hyväksynnän (1),
   noudattaa erityistä lainsäätämisjärjestystä,
   sekä katsoo seuraavaa:

               (1)

               Jotta Euroopan unionin perusoikeusvirasto, jäljempänä ’virasto’, voi suorittaa tehtävänsä asianmukaisesti, neuvoston on hyväksyttävä viiden vuoden välein monivuotinen toimintakehys, jossa määritetään viraston toiminnan kohdealat neuvoston asetuksen (EY) N:o 168/2007 (2) mukaisesti.

               (2)

               Ensimmäinen monivuotinen toimintakehys vahvistettiin neuvoston päätöksellä 2008/203/EY (3). Toinen monivuotinen toimintakehys vahvistettiin neuvoston päätöksellä 252/2013/EU (4).

               (3)

               Monivuotista toimintakehystä olisi toteutettava ainoastaan unionin oikeuden soveltamisalalla.

               (4)

               Monivuotisen toimintakehyksen olisi oltava unionin painopistealojen mukainen niin, että siinä otetaan asianmukaisesti huomioon Euroopan parlamentin päätöslauselmista ja neuvoston päätelmistä johtuvat linjaukset perusoikeuksien alalla.

               (5)

               Monivuotisessa toimintakehyksessä olisi otettava asianmukaisesti huomioon viraston taloudelliset resurssit ja henkilöresurssit.

               (6)

               Monivuotisen toimintakehyksen olisi sisällettävä säännöksiä, joiden tarkoituksena on varmistaa täydentävyys muiden unionin elinten, laitosten ja virastojen sekä Euroopan neuvoston ja muiden perusoikeuksien alalla toimivien kansainvälisten järjestöjen tehtävien kanssa. Tämän monivuotisen toimintakehyksen kannalta tärkeimmät unionin elimet, laitokset ja virastot ovat: Euroopan parlamentin ja neuvoston asetuksella (EU) N:o 439/2010 (5) perustettu Euroopan turvapaikka-asioiden tukivirasto (EASO), neuvoston asetuksella (EY) N:o 2007/2004 (6) perustettu ja Euroopan parlamentin ja neuvoston asetuksella (EU) 2016/1624 (7) uudelleen nimetty Euroopan raja- ja merivartiovirasto (Frontex), neuvoston päätöksellä 2008/381/EY (8) perustettu Euroopan muuttoliikeverkosto, Euroopan parlamentin ja neuvoston asetuksella (EY) N:o 1922/2006 (9) perustettu Euroopan tasa-arvoinstituutti (EIGE), Euroopan parlamentin ja neuvoston asetuksella (EY) N:o 45/2001 (10) perustettu Euroopan tietosuojavaltuutettu, Euroopan parlamentin ja neuvoston asetuksella (EY) N:o 526/2013 (11) perustettu Euroopan unionin verkko- ja tietoturvavirasto (ENISA), neuvoston päätöksellä 2002/187/YOS (12) perustettu Eurojust, neuvoston päätöksellä 2009/371/YOS (13) perustettu Euroopan poliisivirasto (Europol), Euroopan parlamentin ja neuvoston asetuksella (EU) 2015/2219 (14) perustettu Euroopan unionin lainvalvontakoulutusvirasto (CEPOL), neuvoston asetuksella (ETY) N:o 1365/75 (15) perustettu Euroopan elin- ja työolojen kehittämissäätiö (Eurofound) ja Euroopan parlamentin ja neuvoston asetuksella (EU) N:o 1077/2011 (16) perustettu vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto (eu-LISA).

               (7)

               Viraston toiminnan kohdealoihin olisi kuuluttava rasismin, muukalaisvihan ja niihin liittyvän suvaitsemattomuuden torjunta.

               (8)

               Koska unioni pitää köyhyyden ja sosiaalisen syrjäytymisen torjuntaa tärkeänä ja on tehnyt siitä yhden Eurooppa 2020 -kasvustrategian viidestä tavoitteesta, viraston olisi kerätessään ja levittäessään tietoja tällä päätöksellä vahvistetuilta kohdealoilta otettava huomioon ne taloudelliset ja sosiaaliset edellytykset, jotka mahdollistavat perusoikeuksien toteutumisen käytännössä.

               (9)

               Komissio on kuullut ehdotusta valmistellessaan viraston hallintoneuvostoa ja saanut kirjallisen lausunnon 1 päivänä maaliskuuta 2016. Viraston hallintoneuvostoa kuultiin uudelleen sen kokouksessa 19 ja 20 päivänä toukokuuta 2016.

               (10)

               Virasto voi toimia monivuotisessa toimintakehyksessä määritettyjen kohdealojen ulkopuolella Euroopan parlamentin, neuvoston tai komission pyynnöstä asetuksen (EY) N:o 168/2007 5 artiklan 3 kohdan mukaisesti ja viraston taloudellisten ja henkilöresurssien sallimissa rajoissa,

         ON HYVÄKSYNYT TÄMÄN PÄÄTÖKSEN:
   1 artikla
   Monivuotinen toimintakehys
   1.   Vahvistetaan monivuotinen toimintakehys Euroopan unionin perusoikeusvirastolle, jäljempänä ’virasto’, ohjelmakaudeksi 2018–2022.
   2.   Virasto hoitaa asetuksen (EY) N:o 168/2007 4 artiklan 1 kohdassa määritetyt tehtävät tämän päätöksen 2 artiklassa määritellyillä kohdealoilla mainitun asetuksen 3 artiklan mukaisesti.
   2 artikla
   Kohdealat
   Kohdealat ovat seuraavat:

               a)

               rikoksen uhrit ja oikeuden saatavuus;

               b)

               tasa-arvo ja syrjintä, joka perustuu sukupuoleen, rotuun, ihonväriin, etniseen tai yhteiskunnalliseen alkuperään, geneettisiin ominaisuuksiin, kieleen, uskontoon tai vakaumukseen, poliittisiin tai muihin mielipiteisiin, kansalliseen vähemmistöön kuulumiseen, varallisuuteen, syntyperään, vammaisuuteen, ikään tai sukupuoliseen suuntautumiseen, kansalaisuuteen tai muuhun sellaiseen seikkaan;

               c)

               tietoyhteiskunta ja erityisesti yksityiselämän kunnioitus ja henkilötietojen suoja;

               d)

               oikeudellinen yhteistyö, lukuun ottamatta yhteistyötä rikosasioissa;

               e)

               maahanmuutto, rajat, turvapaikka-asiat sekä pakolaisten ja maahanmuuttajien kotouttaminen;

               f)

               rasismi, muukalaisviha ja niihin liittyvä suvaitsemattomuus;

               g)

               lapsen oikeudet;

               h)

               romanien integroiminen ja sosiaalinen osallisuus.

         3 artikla
   Täydentävyys ja yhteistyö muiden elinten kanssa
   1.   Virasto huolehtii asianmukaisesta yhteistyöstä ja koordinoinnista muiden asiaankuuluvien unionin toimielinten, elinten, laitosten ja virastojen, jäsenvaltioiden, kansainvälisten järjestöjen ja kansalaisyhteiskunnan kanssa asetuksen (EY) N:o 168/2007 6, 7, 8 ja 10 artiklan mukaisesti tämän monivuotisen toimintakehyksen panemiseksi täytäntöön.
   2.   Virasto käsittelee sukupuolen perusteella tapahtuvaa syrjintää vain osana 2 artiklan b alakohdassa tarkoitettua viraston syrjintää yleisesti käsittelevää työtä ja siinä määrin kuin se on tämän työn kannalta olennaista, ottaen huomioon, että Euroopan tasa-arvoinstituutin (EIGE) asiana on kerätä tietoja sukupuolten tasa-arvosta ja sukupuolen perusteella tapahtuvasta syrjinnästä. Virasto ja EIGE tekevät yhteistyötä 22 päivänä marraskuuta 2010 tehdyn yhteistyösopimuksen mukaisesti.
   3.   Virasto tekee yhteistyötä unionin muiden elinten, laitosten ja virastojen, kuten Euroopan elin- ja työolojen kehittämissäätiön (Eurofound) kanssa 8 päivänä lokakuuta 2009 tehdyn yhteistyösopimuksen mukaisesti, Euroopan raja- ja merivartioviraston (Frontex) kanssa 26 päivänä toukokuuta 2010 tehdyn yhteistyösopimuksen mukaisesti, Euroopan turvapaikka-asioiden tukiviraston (EASO) kanssa 11 päivänä kesäkuuta 2013 tehdyn työskentelyä koskevan sopimuksen mukaisesti, Eurojustin kanssa 3 päivänä marraskuuta 2014 tehdyn yhteisymmärryspöytäkirjan mukaisesti ja vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston (eu-LISA) kanssa 6 päivänä heinäkuuta 2016 tehdyn työskentelyä koskevan sopimuksen mukaisesti. Se tekee yhteistyötä myös Euroopan poliisiviraston (Europol), Euroopan unionin lainvalvontakoulutusviraston (CEPOL) ja Euroopan muuttoliikeverkoston kanssa tulevien yhteistyösopimusten mukaisesti. Yhteistyö näiden elinten kanssa rajoitetaan toimiin, jotka kuuluvat 2 artiklassa vahvistettujen kohdealojen soveltamisalaan.
   4.   Virasto suorittaa tietosuojayhteiskuntaan ja erityisesti yksityisyydensuojaan ja henkilötietojen suojeluun liittyvät tehtävänsä yhteistyössä Euroopan tietosuojavaltuutetun, Euroopan tietosuojaneuvoston, Euroopan unionin verkko- ja tietoturvaviraston (ENISA) ja Euroopan komission yhteisen tutkimuskeskuksen (YTK) kanssa ja tavalla, joka täydentää niiden työtä.
   5.   Virasto sovittaa toimintansa yhteen Euroopan neuvoston toiminnan kanssa asetuksen (EY) N:o 168/2007 9 artiklan ja siinä tarkoitetun, Euroopan unionin perusoikeusviraston ja Euroopan neuvoston välisestä yhteistyöstä Euroopan yhteisön ja Euroopan neuvoston välillä tehdyn sopimuksen (17) mukaisesti.
   4 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.

      Tehty Brysselissä 7 päivänä joulukuuta 2017.

            Neuvoston puolesta

            Puheenjohtaja

         A. ANVELT

      (1)  Hyväksyntä annettu 1. kesäkuuta 2017 (ei vielä julkaistu virallisessa lehdessä).

      (2)  Neuvoston asetus (EY) N:o 168/2007, annettu 15 päivänä helmikuuta 2007, Euroopan unionin perusoikeusviraston perustamisesta (EUVL L 53, 22.2.2007, s. 1).

      (3)  Neuvoston päätös 2008/203/EY, tehty 28 päivänä helmikuuta 2008, asetuksen (EY) N:o 168/2007 täytäntöönpanosta monivuotisen toimintakehyksen hyväksymiseksi Euroopan unionin perusoikeusvirastolle vuosiksi 2007–2012 (EUVL L 63, 7.3.2008, s. 14).

      (4)  Neuvoston päätös 252/2013/EU, annettu 11 päivänä maaliskuuta 2013, Euroopan unionin perusoikeusviraston monivuotisen toimintakehyksen vahvistamisesta vuosiksi 2013–2017 (EUVL L 79, 21.3.2013, s. 1).

      (5)  Euroopan parlamentin ja neuvoston asetus (EU) N:o 439/2010, annettu 19 päivänä toukokuuta 2010, Euroopan turvapaikka-asioiden tukiviraston perustamisesta (EUVL L 132, 29.5.2010, s. 11).

      (6)  Neuvoston asetus (EY) N:o 2007/2004, annettu 26 päivänä lokakuuta 2004, Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta (EUVL L 349, 25.11.2004, s. 1).

      (7)  Euroopan parlamentin ja neuvoston asetus (EU) 2016/1624, annettu 14 päivänä syyskuuta 2016, Eurooppalaisesta raja- ja merivartiostosta ja Euroopan parlamentin ja neuvoston asetuksen (EU) 2016/399 muuttamisesta sekä Euroopan parlamentin ja neuvoston asetuksen (EY) N:o 863/2007, neuvoston asetuksen (EY) N:o 2007/2004 ja neuvoston päätöksen 2005/267/EY kumoamisesta (EUVL L 251, 16.9.2016, s. 1).

      (8)  Neuvoston päätös 2008/381/EY, tehty 14 päivänä toukokuuta 2008, Euroopan muuttoliikeverkoston perustamisesta (EUVL L 131, 21.5.2008, s. 7).

      (9)  Euroopan parlamentin ja neuvoston asetus (EY) N:o 1922/2006, annettu 20 päivänä joulukuuta 2006, Euroopan tasa-arvoinstituutin perustamisesta (EUVL L 403, 30.12.2006, s. 9).

      (10)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (11)  Euroopan parlamentin ja neuvoston asetus (EU) N:o 526/2013, annettu 21 päivänä toukokuuta 2013, Euroopan unionin verkko- ja tietoturvavirastosta (ENISA) ja asetuksen (EY) N:o 460/2004 kumoamisesta (EUVL L 165, 18.6.2013, s. 41).

      (12)  Neuvoston päätös 2002/187/YOS, tehty 28 päivänä helmikuuta 2002, Eurojust-yksikön perustamisesta vakavan rikollisuuden torjunnan tehostamiseksi (EYVL L 63, 6.3.2002, s. 1).

      (13)  Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37).

      (14)  Euroopan parlamentin ja neuvoston asetus (EU) 2015/2219, annettu 25 päivänä marraskuuta 2015, Euroopan unionin lainvalvontakoulutusvirastosta (CEPOL) ja neuvoston päätöksen 2005/681/YOS korvaamisesta ja kumoamisesta (EUVL L 319, 4.12.2015, s. 1).

      (15)  Neuvoston asetus (ETY) N:o 1365/75, annettu 26 päivänä toukokuuta 1975, Euroopan elin- ja työolojen kehittämissäätiön luomisesta (EYVL L 139, 30.5.1975, s. 1).

      (16)  Euroopan parlamentin ja neuvoston asetus (EU) N:o 1077/2011, annettu 25 päivänä lokakuuta 2011, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (EUVL L 286, 1.11.2011, s. 1).

      (17)  Euroopan yhteisön ja Euroopan neuvoston välinen sopimus Euroopan unionin perusoikeusviraston ja Euroopan neuvoston välisestä yhteistyöstä (EUVL L 186, 15.7.2008, s. 7).


title: Neuvoston päätös (EU) 2017/2270, annettu 9 päivänä lokakuuta 2017, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen tekemisestä

text:
               9.12.2017

               FI

               Euroopan unionin virallinen lehti

               L 326/5

         NEUVOSTON PÄÄTÖS (EU) 2017/2270,
   annettu 9 päivänä lokakuuta 2017,
   Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvoston päätöksen 2012/273/EU (2) mukaisesti Euroopan unionin ja sen jäsenvaltioiden sekä Mongolian kumppanuutta ja yhteistyötä koskeva puitesopimus allekirjoitettiin 30 päivänä huhtikuuta 2013 sillä varauksella, että sen tekeminen saatetaan myöhemmin päätökseen.

               (2)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja sen jäsenvaltioiden sekä Mongolian kumppanuutta ja yhteistyötä koskeva puitesopimus unionin puolesta.
   Sopimuksen teksti on liitetty tähän päätökseen.
   2 artikla
   Sopimuksen 56 artiklassa tarkoitetun sekakomitean puheenjohtajana toimii unionin ulkoasioiden ja turvallisuuspolitiikan korkea edustaja.
   Unioni taikka tapauksen mukaan unioni ja jäsenvaltiot ovat edustettuina sekakomiteassa käsiteltävästä asiasta riippuen.
   3 artikla
   Neuvoston puheenjohtaja tekee unionin puolesta sopimuksen 63 artiklan 1 kohdassa määrätyn ilmoituksen (3).
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2017.

            Neuvoston puolesta

            Puheenjohtaja

         S. KIISLER

      (1)  Hyväksyntä annettu 15. helmikuuta 2017 (ei vielä julkaistu virallisessa lehdessä).

      (2)  Neuvoston päätös 2012/273/EU, annettu 14 päivänä toukokuuta 2012, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevan puitesopimuksen allekirjoittamisesta unionin puolesta (EUVL L 134, 24.5.2012, s. 4).

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös (EU) 2017/2271, annettu 30 päivänä marraskuuta 2017, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävän pöytäkirjan tekemisestä unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

text:
               9.12.2017

               FI

               Euroopan unionin virallinen lehti

               L 326/36

         NEUVOSTON PÄÄTÖS (EU) 2017/2271,
   annettu 30 päivänä marraskuuta 2017,
   Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävän pöytäkirjan tekemisestä unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 6 kohdan a alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvoston päätöksen (EU) 2016/949 (2) mukaisesti Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävä pöytäkirja Kroatian tasavallan Euroopan unioniin liittymisen huomioon ottamiseksi allekirjoitettiin 31 päivänä lokakuuta 2016 sillä varauksella, että sen tekeminen saatetaan myöhemmin päätökseen..

               (2)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävä pöytäkirja unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja tekee unionin ja sen jäsenvaltioiden puolesta pöytäkirjan 4 artiklan 1 kohdassa määrätyn ilmoituksen (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2017.

            Neuvoston puolesta

            Puheenjohtaja

         K. SIMSON

      (1)  Hyväksyntä annettu 16 päivänä toukokuuta 2017 (ei vielä julkaistu virallisessa lehdessä).

      (2)  Neuvoston päätös (EU) 2016/949, annettu 6 päivänä kesäkuuta 2016, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi (EUVL L 159, 16.6.2016, s. 1).

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: EFTAn valvontaviranomaisen päätös N:o 226/17/KOL, annettu 19 päivänä joulukuuta 2017, Norjan vapauttamisesta velvollisuudesta soveltaa tiettyihin lajeihin Euroopan talousalueesta tehdyn sopimuksen liitteessä I olevan III luvun 1 osan 2 kohdassa tarkoitettua säädöstä eli rehukasvien siementen pitämisestä kaupan annettua neuvoston direktiiviä 66/401/ETY [2018/564]

text:
               12.4.2018

               FI

               Euroopan unionin virallinen lehti

               L 94/30

         EFTAn VALVONTAVIRANOMAISEN PÄÄTÖS
   N:o 226/17/KOL,
   annettu 19 päivänä joulukuuta 2017,
   Norjan vapauttamisesta velvollisuudesta soveltaa tiettyihin lajeihin Euroopan talousalueesta tehdyn sopimuksen liitteessä I olevan III luvun 1 osan 2 kohdassa tarkoitettua säädöstä eli rehukasvien siementen pitämisestä kaupan annettua neuvoston direktiiviä 66/401/ETY [2018/564]
   EFTAN VALVONTAVIRANOMAINEN, joka

      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, liitteessä I olevan III luvun 1 osan 2 kohdassa tarkoitetun säädöksen,

         Neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan
          (1), jäljempänä ’direktiivi 66/401/ETY’, ja erityisesti sen 23 a artikla,
      sellaisena kuin se on mukautettuna ETA-sopimukseen sopimuksen pöytäkirjassa 1 olevan 4 kohdan d alakohdalla, EFTAn valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 5 artiklan 2 kohdan d alakohdalla sekä valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen pöytäkirjassa 1 olevan 1 artiklan 1 kohdan c alakohdalla, 1 artiklan 2 kohdalla ja 3 artiklalla,

   ottaa huomioon Norjan 3 päivänä heinäkuuta 2017 tekemän hakemuksen,
   sekä katsoo seuraavaa:

               (1)

               Direktiivissä 66/401/ETY vahvistetaan rehukasvien siementen pitämistä kaupan koskevia säännöksiä, ja sen 23 a artiklassa säädetään, että ETA-valtio voidaan vapauttaa kokonaan tai osittain velvollisuudesta soveltaa direktiiviä eräiden lajien osalta, jos kyseisten lajien siemeniä ei tavallisesti tuoteta tai pidetä kaupan sen alueella.

               (2)

               Norja toimitti 3 päivänä heinäkuuta 2017 (asiakirja nro 864007) hakemuksen, jossa se pyysi vapautusta velvollisuudesta soveltaa direktiiviä 66/401/ETY niiden 22 uuden lajin osalta, jotka sisällytettiin direktiiviin ETA-sopimuksen liitteessä I olevan III luvun 1 osan 2 kohdassa tarkoitetulla säädöksellä eli neuvoston direktiivin 66/401/ETY muuttamisesta siltä osin kuin on kyse uusien lajien sisällyttämisestä siihen ja kasvitieteellisestä lajinimestä Lolium x boucheanum Kunth 1 päivänä joulukuuta 2016 annetulla komission täytäntöönpanodirektiivillä (EU) 2016/2109
                   (2), koska kyseisiä lajeja ei tavallisesti tuoteta eikä pidetä kaupan Norjassa.

               (3)

               Näin ollen ja niin kauan kuin edellä mainitut olosuhteet ovat voimassa, Norja olisi vapautettava velvollisuudesta soveltaa kyseisten lajien osalta direktiiviä 66/401/ETY.

               (4)

               Tällainen vapautus ei vaikuta ETA-sopimuksen jonkin toisen sopimuspuolen direktiivin 66/401/ETY mukaisesti tuottamien siementen pitämiseen kaupan Norjassa.

               (5)

               Tässä päätöksessä säädetyt toimenpiteet ovat EFTAn eläinlääkintä- ja kasvinsuojelukomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Norja vapautetaan velvollisuudesta soveltaa Euroopan talousalueesta tehdyn sopimuksen liitteessä I olevan III luvun 1 osan 2 kohdassa tarkoitettua säädöstä eli rehukasvien siementen pitämisestä kaupan annettua neuvoston direktiiviä 66/401/ETY, lukuun ottamatta sen 14 artiklan 1 kohtaa, seuraaviin lajeihin:

               —

                  Biserrula pelecinus

               —

                  Lathyrus cicera

               —

                  Medicago doliata

               —

                  Medicago italica

               —

                  Medicago littoralis

               —

                  Medicago murex

               —

                  Medicago polymorpha

               —

                  Medicago rugosa

               —

                  Medicago scutellata

               —

                  Medicago truncatula

               —

                  Ornithopus compressus

               —

                  Ornithopus sativus

               —

                  Plantago lanceolata

               —

                  Trifolium fragiferum

               —

                  Trifolium glanduliferum

               —

                  Trifolium hirtum

               —

                  Trifolium isthmocarpum

               —

                  Trifolium michelianum

               —

                  Trifolium squarrosum

               —

                  Trifolium subterraneum

               —

                  Trifolium vesiculosum

               —

                  Vicia benghalensis.

         2 artikla
   Tämä päätös on osoitettu Norjalle.
   3 artikla
   Tämä päätös on todistusvoimainen englannin kielellä.

      Tehty Brysselissä 19 päivänä joulukuuta 2017.

            EFTAn valvontaviranomaisen puolesta

         Sven Erik SVEDMAN

            Puheenjohtaja

         Helga JÓNSDÓTTIR

            Kollegion jäsen

      (1)  EYVL 125, 11.7.1966, s. 2298/66.

      (2)  EUVL L 327, 2.12.2016, s. 59.